bavarian-nlp/barwiki-20250901 huggingface dataset:
Pat Garrett

Patrick Floyd Garrett (* 5. Juni 1850 in "Cusseta", Chambers County, Alabama; † 28. Feba 1908 bei "Las Cruces", New Mexico) is a US-amerikanischa Sheriff in Lincoln County, New Mexico gwen. Am 14. Juli 1881 hoda an "Henry McCarty "(aa "William Bonney "oda "Henry Antrim" gnennt), alias Billy the Kid daschossn.
Lem.
Da Pat Garrett is in Louisiana afgwoxn und spada noch New Mexico ganga, Bisons jong. No hoda Sei zichd und hod se ois Ziaglbrenna vasuacht. Dann isa beim "Pete Maxwell" ois Pferdlflega gwen, duat hoda no an Henry McCarty drofa und se homse ogfreind. Spada sans wida eigane Weg ganga. Da Garrett hod sei Valobde "Apolonaria Gutierrez" keirat und se hom siem Kinda griagt. Da McCarty is in dera Zeid owei mera afd schiafe Boh kumma.
Am 1. Jenna 1880 is da Garrett zan Sheriff vo Lincoln County gwejd woan. Scho a boa Gsetzhiata hom vasuacht an Billy the Kid eizfanga, owa koana hodn dawischd. No hodn da Garrett gjogd und dawischd. Ea woitn owa ned eikassian, sundan hod an Billy segs Wochan Zeid gehm, dasa se no Mexico osetzn ko. Da Billy hod se owa nix gschissn und da Garrett hodn wida gjogd. Am 23. Dezemba 1880 hodan wida dawischd und am 13. Aprui 1881 isa zan Doud vauateid woan. Viazea Dog dano, is eana da Billy wida auskumma. Da Garrett hodan Billy wida segs Wochan Zeid gehm, dasa no Mexico geh ko, owa da Billy hod se wida afgmandlt. Am 14. Juli 1881 is da Pat Garrett ins Schlofzimma im Heisl voum Pete Maxwell eine gschlicha und hod an Billy glei daschossn. Da Billy is unbwaffned gwen. De Belohnung vo 500 Dollar woitn eam de Biaga net gehm, no hoda se an Anwoit gnumma und hods no griagt. Vo de Leid isa owa owei mera gmien woan.
Da Garrett hod se no a Ranch in de "Organ Mountains" bei "Las Cruces" in "New Mexico "kafft und an "Jesse Wayne Brazel" vopacht. De zwoa hom owa owei gschdrittn und 1908 hod da Brazel an Garrett daschossn.
An Pat Garrett sei Grob gfind ma afn" Masonic Cemetery" in "Las Cruces".
Fuim.
De Gschicht voum Pat Garrett un Billy the Kid is oft vafuimd woan (Auswoi) :
Owsley County, Kentucky

Owsley County is a Beziak im Bundesstoot Kentucky in da USA. Da Beziak hod 4755 Eihwohna. Da Sitz vo da Vawoitung is Booneville.
Da Beziak hod a Fläche vo 513 Quadratkilometa, davo is 0 Quadratkilometa Wossafläche.
Groußa Arbasää

Da Grouße Arbasää (amtli: Großer Arbersee) is oana vo drei Sään im Boarischn Woid. Ea kead zu da Gmoa Boarisch Eisnstoa und ea ligt an da Flankn voum Groußn Arba.
Da Grouße Arbasää is a Ibablaibsl vo da Eiszeid und vo an dichdn Uawoid und Houwoid umgehm. Ea ligt in an diafn Beagkessl, westle steigt de 400 meta houe Arbsääwend one.
Wega Fuizbuidung hod da Sää zwischa 1803 und 1897 umara 1,5 ha vo seina Flech voloan. 1899 hod ma an groußn Tei voum Schwingrasn", a iban Wossa schwimmande Bflanzndeck, "ogschbrengt und ausse zong, wos de Sääflech wida eaheble vagräßad hod. Heid gibts no zwoa gräßane Flechan Schwingrasn, owa im Gengsatz za de schwimmandn Insln im "Gloan Arbasää" san de Schwingrasn im Groußn Arbasää midm Ufa vabundn, hom owa koa fesde Vabindung zan Säägrund.
Da Sää ligt glei an da Stroß, 500 000 Leid kumma jeds Joa dohea. Iba teis hejzane Steng ko ma uman Sää umme laffa, und se im "Arbasäähaus" a zinfdige Broudzeid und a Maß Bia kaffa.
Naduaschutzgebiad.
Am 22. August 1939 is da Grouße Arbasää und Arbasääwend ois Naduaschutzgebiad ausgwiesn woan. Scho 1914 is a Bflanznschonbeziak gwen.157 ha is grouß und umfasst de Umgebung uman Sää und d Sääwend. 1972 hod ma an Teibereich vo za.130 ha zan Naduawoidresawa "Geige und Seewand" gnennt. Im gsamtn Schutzgebiad bstäd a Weggebod, Radlfoavabod, Leinazwang fia Hund, a Bon und Sunnbonvabod und a Vabod an Sää unbfuagt zfohn.Bsundas bedreid wiads Naduaschutzgebiad, emso wias gsamde nidaboarische Arbagebiad, vo da "Gebiadsbedraiarin Arbaregion" voum Naduaparks Boarischa Woid.
Hint am Sää is d Sääwend, da Keanbereich voum Naduawoidresawa. Weis do so stai afe gehd, hod Foastwiadschofd do nia a Roin gschbuid. Do stengan Bam, de san iba 400 Joa oid, wens umfoin bleims ling. Vui vo de Viecha san af de ekologischn Niaschn in dem artnreichn Mischwoid ogwiesn, wous Doudhoiz ling bleibd und ois Lemsgrundlog fia Käfa und andare Insektn deand.
45 Vogloatn san im Naduawoidresawa dahoam, a da sejdane Weißricknschbechd, dens nua in de Oipm und do im Boarischn Woid gibd. Valossane Schbechdhejna suachd se zan Beispui da Bammarda. A da Fischotta hod do a Hoamad gfundn.
Meachenwoid.
A glei neban Arbasää hods seid 1970 an Maechenwoid, dea im Summa zan oschaugn is. Umara a Stund gehd ma afn Rundgang duachn Woid, an vaschidane Heisln voabei und kann se mid an Gnobfdrugg Meachen voum Band dazejn lossn.
Zopf

A Zopf is a gflochtana Hoarstrang ois Tei vo ana Frisua. Davo gibts vui vaschiedne Variantn. Zopffrisuan gibts bei Weiwan und Monan scho seid da Stoazeit.
Des Woat "Zopf" kimt vom oidboarischn "zopf" und hod uaspringle "Hoarschopf", "Hoarbischl" und "Zipfe" bedeidt. Eascht seitm Middloita san damid de gflochtanan Hoar gmoant.
Flechttechnikn.
Es gibt an Haffa Technikn wia ma Zepf flechtn ko. Zepf kina aus vaschiedne Sträng bsteh. Klassisch san drei Sträng. Es gibt owa a Zepf mid zwoa Sträng (Fischgratzepf) oda mid via, fimf und mear Sträng (bis nein); je mea Sträng desto kompliziada weads flechtn. Damid Zepf bessa hoidn wead oft a Pomadn vawendt oda es wean zeascht Lockn gmochd, weis nacha aa bessa hoidn. Zepf untascheidn si aa duach de Festigkeit mid dea wo gflochtn wead. Es kina aa dicke und dinne Sträng kombiniad wean. Ma ko a Bandln eiflechtn oda Hoarvalängarunga (dengl. Extensions).
Pendleton County, Kentucky

Pendleton County is a Beziak im Bundesstoot Kentucky in da USA. Da Beziak hod 14.877 Eihwohna. Da Sitz vo da Vawoitung is Falmouth.
Da Beziak hod a Fläche vo 730 Quadratkilometa, davo san 3 Quadratkilometa Wossafläche.
Tschad

Tschad is a Stoot in Zentralafrika, weicha an Libyen, Sudan, Zentralafrikanische Republik, Kamerun, Niger und Nigeria grenzt. Vu 2005 bis 2010 gobs a Kriag zwischn Rebellen und da Regiarung. Des Land is Mitgliad vo da UNO und da Afrikanischen Union.
Vawoitungsgliedarung.
Seit 2008 is da Tschad in 22 Regiona eiteit.
Katja Kipping

Katja Kipping (* 18. Jenna 1978 in Dresdn) is a deitsche Politikarin und Autorin. Se is Mitglied vom Bundesdog und Vorsitzende vo da Partei Die Linke. Scho 1998 is de Kipping in de "PDS" (Voalaifa vo Die Linke) eitredn und stejvatredende Bundesvoasitzende vo da Partei worn. Vo 1999 bis 2003 wors im Stodroud vo Dresdn.
De Kipping hod an da TU Dresden Slawistik studiat und a freiwilligs soziales Joar in Gattschina (Oblast Leningrad) in Russland vabrocht. Se is aa Redakteurin vom Magazins "Prager Frühling", 'Magazin für Freiheit und Sozialismus' und engagiert si in sozialn Projektn, wia beispuisweis im "Institut Solidarische Moderne e.V." oder in "Rote Hilfe e.V.".
Pulaski County, Kentucky

Pulaski County is a County im Bundesstoot Kentucky in da USA. Es hod 63.063 Eihwohna. Da Sitz vo da Vawoitung is in Somerset.
Geografie.
Des County liegt sidestli vom geografischn Zentrum vo Kentucky, is im Sidn Uma 40 km vom Bundesstoot Tennessee entfeant und hod a Flächn vo 1754 Quadratkilometa, wovo 40 Quadratkilometa Wossaflächn san.
Es grenzt im Uahzoagasinn an foignde Countys:
Lincoln County, Rockcastle County, Laurel County, McCreary County, Wayne County, Russell County und Casey County.
Samarkand

Samarkand (sogdisch "staanane Stod") is a Stod in Usbekistan und de Hauptstod vau da Provinz Samarkand. Es is a bedeitande Kuituastod aun da legendärn Seidnstrossn und hod heit 353.347 Eihwohna (1. Jenna 2008). Samarkand ghead zu de ödasdn Städt vau da Wöd. iwahaupt.
Anno 2001, is Samarkand ois "Samarkand - Kreizung vau de Kuituan" (Samarkand – Crossroads of Cultures) UNESCO Wödkuituaeabe wuan.
De meisten Leid vo da Stod redn ois Muadasproch Tadschikisch, des wos zu de Persischn Sprochn ghead.
Toupet

A Toupet is a Hoartei bzw. a Teiperuckn. Es wead moastns vo Monan dazua vawendt, um a hoiwade Glotzn obzdeckn. Toupets wean owa aa vo Weiwaleid gnuzd, vua oim ois Hoareaweidarung bzw. Hoarvalängarung.
Etymologie.
Des Woat Toupet kimt ausm Franzesischn. Uaspringle wor damid a Hoarschopf (dt. "Haartolle") gmoant, dea wo iwa da Stian liegt und duach toupian oda an untalegtn Poista afbauscht und mid ana Pomadn gfestigt wead. Intressantaweis gähd des Woat, so wia Zopf, afs urgermanische "*tuppa" zruck, des wo "Obaseitn" oda "obas End" bedeit (des englische Woat "top" is aa damid vawandt). Aus da franzesischn Bedeitung "Hoarwuist" oda "Hoarschopf" is aa de Bedeitung "toupian" z vasteh, "de Hoar afbauschn".
Gschicht.
Toupets hom a lange Tradition. Des easchte bekannte Beispui is a Fund in an oidegyptischn Grob vo umara 3100 v.Kr.. Da Julius Caesar hod emfois a Toupet drogn. Vui Prominenz ausm lezdn Joarhundat hod Toupets gnuzt: Vom John Wayne bis zum Frank Sinatra.
Heit spuin Toupets neama so a grousse Roin, weis Oitanativmethodn zua Behandlung vo Glotzn gibd. Zum oan de Hoarvapflanzung zum andan Behandlung duach Medikament.
Im Endstadium vo da Foaschung und Entwicklung is a neie Methodn zua Zucht vo Hoazejn im Labor. So kannt in wenign Joar keapaoagnas Hoar am Schädl implantiad wean. Nacha bleibt fia de Toupets nua no a theatralischa Nutzn.
Rowan County, Kentucky

Rowan County is a Beziak im Bundesstoot Kentucky in da USA. Da Beziak hod 23.333 Eihwohna. Da Sitz vo da Vawoitung is Morehead.
Da Beziak hod a Fläche vo 741 Quadratkilometa, davo san 14 Quadratkilometa Wossafläche.
Shelby County, Kentucky

Shelby County is a Beziak im Bundesstoot Kentucky in da USA. Da Beziak hod 42.074 Eihwohna. Da Sitz vo da Vawoitung is Shelbyville.
Da Beziak hod a Fläche vo 999 Quadratkilometa, davo san 4 Quadratkilometa Wossafläche.
Patrona Bavariae

Patrona Bavariae (lateinisch fia: Patronin vo Bayern) is a Nama fia de Godsmuada Maria, de Muada vom Jesus, ois Schutzheilige vo Bayern.
De Jungfrau wead in oin katholischn Gegendn in Bayern ois Patronin vaehrd. Es gibd an Haffa Kira und Kapejn, de wo ia gweiht san. De Mariensain z Minga is a bedeitands Denkmoi. So wias do zan seng is, weads oft doagstejd: midm Kristkindl in da Linkn, mid Mondsichl, Zepta, Kron und Steanakranz.
Trigg County, Kentucky

Trigg County is a Beziak im Bundesstoot Kentucky in da USA. Da Beziak hod 14.339 Eihwohna. Da Sitz vo da Vawoitung is Cadiz.
Da Beziak hod a Fläche vo 1246 Quadratkilometa, dovo san 98 Quadratkilometa Wossafläche.
Ostn

Da Ostn oda Osten is de Himmesrichtung, de wo in da Richtung vo da Eadrotation valafft. Se is oane vo de via Hapthimmesrichtunga (Sidn, Noadn, Westn). Im Boarischnn sogt ma aa "geng Sunafgang" ("Sunnaafgang").
Ostn wead in Eiropa mitm Afgang vo da Sun vabundn. Dazua gibt in lateinischn Spruch "ex oriente lux"‚ ausm Osten kimpt as Liacht. Da Afgangspunkt vo da Sun variiat oba im Laff vo da Joareszeitn, und zwor vo Noadost bis Sidost.
Da Ostn is af da Koartn in da Middn Rechds. Da Meakschpruch is "Nia ohne Soaf woschn". Des san de Ofongsbuachstom vo de Himmesrichdunga in da richding Reinfoing.
Etymologie.
Ostn kimmt vom Oidboarischn "ostan" und wead im Boarischn und Deitschn seitm 15. Joarhundert vawendt. Des Woat is wuazlvawandt mitm anglsaxischn "eâst", mitm griachischn "eos" und lateinisch "aurora", des wo Muagnroud und Muagn (Dogeszeit) ois Geddin personifiziat bedeitn.
Wayne County, Kentucky

Wayne County is a County im Bundesstoot Kentucky in da USA. Des County hod 20.813 Eihwohna. Da Sitz vo da Vawoitung is in Monticello.
Geografie.
Des County liegt sidestli vom geografischn Zentrum, an da Grenz zu Tennessee und hod a Flächn vo 1254 Quadratkilometa, wovo 64 Quadratkilometa Wossaflächn san.
Es grenzt in Kentucky im Uahzoagasinn an foignde Countys:
Russell County, Pulaski County und Clinton County.
Gorch Fock (Schiff, 1958)

De Gorch Fock, efta aa Gorch Fock II gnennd, is a ois Schiffstyp "Bark" (mindastns drei Mastn) taklds Seglschuischiff vo da Deitschen Marine. Se is nochm Schriftsteja Gorch Fock so gnennd, dea wo in da "Skagerrakschlocht" gfoin is.
Bis Jenna 2011 hod des Schiff 741.106 Seemein zruckglegd.
Galerie.
De Galionsfigua vo da Gorch Fock hod scho finfmoi gwexld. De Foam is owa imma gleich bliem. Uaspringle woa da Albatros aus Hoiz, heit is a aus Koinfasa.
Gorch Fock

Da Gorch Fock (* 22. August 1880 in Finkenwerder (heit Hamburg); † 31. Mai 1916 in da Seeschlocht am Skagerrak; eigentli: Johann Wilhelm Kinau) wor a deitscha Schriftsteja. Ea hod aa niedadeitsch gschriem.
Unta ondam is de 1958 baude "Gorch Fock" noch eam gnennd worn. Es gibt in Noaddeitschland aa an Haffa Strossna und Schuin, de wo noch eam gnennd san.
De Briada vom Gorch Fock da Jakob Kinau und bsundas da Rudolf Kinau worn ois Hoamatdichda und plattdeitsche Autorn bekannt.
Whitley County, Kentucky

Whitley County is a Beziak im Bundesstoot Kentucky in da USA. Da Beziak hod 35.637 Eihwohna. Da Sitz vo da Vawoitung is Williamsburg.
Da Beziak hod a Flächn vo 1153 Quadratkilometa, wovo 13 Quadratkilometa Wossafläche san.
SL-Vabindung

A Scherlochleibungsvabindung, kuaz SL-Vabindung (dt. "Scherlochleibungsverbindung") is a Vabindungselement, des in easchta Linie im Stoibau vawendt wiad. Bei SL- und SLP-Vabindungan wiad de Kroft quea zua Schraufnachsn iwa'n Aunpressdruck (= Lochleibungsdruck) iwatrogn. Wäu da Kroftfluss duachn Schraubnboizn duachgeh muass, kaura ned auf oana grodn Linie valaufn. Im Untaschied zua Niatvabindung kau de Schraufvabindung zuaran spädan Zeidpunkt wieda aufgläsd wean, ohne dassd Täu vo da Vabindung zaumhaun muassd.
SL-Verbindungan san fia dynamisch beaunspruchte Bauweak' und fia Bautäu, wo de Nachgiebigkeit vo de Vabindungan zua ana Ändaung im Trogvahoitn fiaht, ned geeignet und diafn duat ned vawendt wean.
A suiche Vabindung kau vasogn duach: 
Berechnung vo SL-Vabindungen.
Gemäß Eurocode 3 san fia Scher-Lochleibungsschraubvabindungan (SL-Verbindungan)
durchzuführen.
Nochweis aum Grundmaterial.
Nochweis aum Bruttoqueaschnitt:
formula_1
Nochweis aum Nettoqueaschnitt:
formula_2
mit:
ANetto = Queaschnittsflächn - ((Schraufnduachmessa + Lochspüü) · Blechdickn)
Waunst zwoa vaschiedene Blech' bzw. Profüü vawendst, nocha san de Nochweis' jewäus trennt zan fiahn.
Oigmoa wiad in da Statik a Nochweis fuigendamoßn gfiaht: "Ed ≤ Rd"
Fia Winklprofüü san stott de oban Fuamln fian Nettoqueaschnitt de fuigendn zan vawendn:
Oaschenkliger Aunschluss vo Winklprofüün unta Zugbeaunspruchung:
Oaseitig mit ana Schraufnreihn aungschlossane Winkl diafn wia zentrisch beloste Winkl berechnat wean, waun de Trogfähigkeit Nu,Rd mit an effektivn Nettoqueaschnitt bstimmt wiad. 
Eamittlung vo β2 und β3: Waun p1/d0 kloana ois wia 2,5 is, daun β2 = 0,35 und β3 = 0,5. Waun p1/d0 gressa 5,0 daun β2 und β3 = 0,7. Waun p1/d0 zwischn 2,5 und 5,0 liagt, san de Weate zan intapolian.
De Nettoqueaschnittsflächn bei ungleichschenklign Winklprofüün mim Aunschluss vom kloanan Schenkl is mit da Nettoqueaschnittsflächn vo an entsprechandn gleichschenklign Winklprofüü mit ana Schenkellängn gleich da kloanan Schenkellängn aunz'nehma. Bei Beaunspruchung auf Knickn: Grenzwert mim Bruttoqueaschnitt rechnan, dea oba ned gressa ois de Grenzzugkraft sei suitat.
Nochweis gegn Ohschean und Lochleibung.
Ohschean.
Nochz'weisn is, dass de vuahaundane Ohscherkroft kloana is wia de Grenzohscherkroft.
formula_6
Charakteristische Werte fia Schraufn: Fliaßgrenzn fy,b / 0,9 = fu,b
formula_7
Lochleibung.
De theoretische Lochleibungsflächn is a hoiba Zylinda, de rechnarische Flächn is de projizierte Flächn, nämli a Rechteck (Blechdicke t · Lochduachmessa d).
Eamittlung vo αb:
Eamittlung vo k1:
mit:
Acadia Parish, Louisiana

Acadia Parish is a Beziak im Bundesstoot Louisiana in da USA. Da Beziak hod 61.773 Eihwohna. Da Sitz vo da Vawoitung is Crowley.
Da Beziak hod a Fläche vo 1703 Quadratkilometa, dovo san 6 Quadratkilometa Wossafläche.
Winaring

Winaring (amtli: Winhöring) is a Gmoa im Nordn vom Landkroas Oidäding, neadli vom Inn und teilweis im Hoizland. As Doaf sejm liegt an da Grenz zum niedaboarischn Higlland und is im Mindungsdreieck vo da Isen und am Inn. De naxt grejsane Stod is de Handelsstod Neiäding, de naxtn Grosstädd sand Soizburg und Minga.
Winaring hod vui Sengswiadigkeitn wias Schloss Frauenbühl, an historischn Pfarrhof, de Kira St. Beda und Baul, de Fejdkira Mariä Namen und d Schlosskapejn z Burg. Winaring is aa zwengs de guadn Bedingungen fias Mountainbike foahrn im Hoizland und de zwoa Kafäähaisa bekannt.
Ortstei.
Winhöring hod 38 Ortstei:
Gschicht.
Es is ned long her, da hod ma denkt, dass Winaring ois Uuiniheringa zum easchtn Moi 953 urkundlich ois päpstlicher Besitz erwähnt woan is. In Urkundn vo de Bischöfe vo Freising is oba scho am 13. Feba 816 a Schenkung in Winaring erwähnt gwen. Winaring woa longe Zeit Sitz vo oana Hofmark, de seit 1721 im Besitz vo de Grafen zu Toerring-Jettenbach gwen is. Winaring is bei oana Verwaltungsreform in Boarn 1818 a seijständige bolidische Gmoa gwoan. 1966 san Teile vo da ehemoalign Gmoa Eggen z Winaring dazuakemma.
Politik.
Da Winaringa Gmoaroud hod 16 Mitglieda. Er dogt oamoi im Monad. Es sand de folgenden Parteien vatretn:
Religiona.
Z Winaring sand um de 90 % vo de Leid katholisch. D'katholische Pfarrei St. Beda und Baul gheart zum Dekanat Neiäding und zum Bistum Passau. Zur Pfarrei ghearn neba da Pfarrkira St. Peter und Paul no zwoa weidane Kiran: De Fejdkira Mariä Namen is im Friedhof an da sidlichen Ortsgrenz, de Kapejn St. Bartholomäus im Oatstei Burg is as Relikt vo oana middloitalichen Schlossanlog. In boade Kira wern no kleanare Andochtn gfeiat, z. B. Maiandochtn.
Segnswiadigkeitn.
Theata.
De Hofmarkbühne vom Winaringer Arbeiterverein bringt jeds Joahr volkstimliche Theaterstickln, und den oiseits bekannten "Wi-NARR-inger Narrengsang" zua 
Auffiahrung.
Seemein

A Seemein, aa Seemeile oda nautische Meiln ("sm, M, NM, sejtn "n. mi."; engl. "nautic mile") is exakt 1.852 Meta"'.
Seemein san de ibliche Maasoaheid vo da Läng in da Schiff- und Luftfoart. Davo obgloadt is de Gschwindigkeidsoaheit af See de Knupf, de wo "Seimein pro Stund" bedeitn.
Uaspringle wor de Seemein ois Winklminutn bzw. Meridianminutn definiad (des is da 60. Tei vo oam Länga- bzw. Broadngrad). Wei owa de Eadn ned kuglrund is, is de Winklminutn ned iwaroi exakt gleich. Desweng is de Seemein 1992 international normiad worn (ISO 31-1).
Ois oafoche Faustforme fia de Umrechnung vo Seemein in Kilometa ko ma song: "Vadoppen und vom Eagebnis 10% obziagn".
Ascension Parish, Louisiana

Ascension Parish is a Beziak im Bundesstoot Louisiana in da USA. Da Beziak hod 107.215 Eihwohna. Da Sitz vo da Vawoitung is Donaldsonville.
Da Beziak hod a Fläche vo 784 Quadratkilometa, dovo san 29 Quadratkilometa Wossafläche.
Gmoana.
Citys
Town
Census-designated places (CDP)
Andare Unincorporated Communities
Assumption Parish, Louisiana

Assumption Parish is a Beziak im Bundesstoot Louisiana in da USA. Da Beziak hod 23.421 Eihwohna. Da Sitz vo da Vawoitung is Napoleonville.
Da Beziak hod a Fläche vo 944 Quadratkilometa, dovo san 67 Quadratkilometa Wossafläche.
Gmoana.
Village
Census-designated places (CDP)
Andare Unincorporated Communitys
Avoyelles Parish, Louisiana

Avoyelles Parish is a Beziak im Bundesstoot Louisiana in da USA. Da Beziak hod 42.073 Eihwohna. Da Sitz vo da Vawoitung is Marksville.
Da Beziak hod a Fläche vo 2242 Quadratkilometa, dovo san 86 Quadratkilometa Wossafläche.
Gmoana.
Citys
Towns
Villages
Census-designated places (CDP)
Andare Unincorporated Communities
Abdschad

Des Abdschad (engl.: "abjad") is a dezimois Zoinsystem vo de Araba, des wos de Buachstom vaum arabischn Alphabet ois Zoinweat nuzd. Im heitign Arabisch haast "Abdschad" aa "Alphabet".
Da Naum kummt vau da oidn Reihnfoige vom arabischn Alphabet, de wos si no aum phenizischn Alphabet orientiad hod. De easchdn via Buachstom woan do: a-bah-dschah-dah, des wos im Zoinsystem 1-2-3-4 bedeitn duad.
Knupf (Oaheid)

Da Knupf (kn, dt. "Knoten", engl. "knot") is a Gschwindigkeidsoaheid in da See- und Luftfoart (und aa Meterologie). 
As ISO-Standard Oaheidssymboi fian Knotn is "kn".
Da Nama is vo de Knupf obgloadt, de wo in de Schnua vom Logscheidl gmochd (knipfd) worn san, damid ma Obständ af See messn hod kina. De Ozoi vo de Knupf, de wo in ana bstimmtn Zeid (gmessn duachs Loggglasl, a Sanduhr) zruckglegd worn san, worn nacha as Gschwindigkeidsmaas fia d Foart duachs Wossa ("FdW"). Fia d Navigation wichtiga is natiale de Gschwindigkeid iwan Grund, dazua muass ma owa de Mearesstremung kena. Heit wead vua oim iwa GPS bzw. hydrodynamische und elektrische Logs navigiad.
Beauregard Parish, Louisiana

Beauregard Parish is a Beziak im Bundesstoot Louisiana in da USA. Da Beziak hod 35.654 Eihwohna. Da Sitz vo da Vawoitung is DeRidder.
Da Beziak hod a Fläche vo 3020 Quadratkilometa, dovo san 15 Quadratkilometa Wossafläche.
Gmoana.
City
Town
Census-designated places (CDP)
Andare Unincorporated Communities
Bienville Parish, Louisiana

Bienville Parish is a Beziak im Bundesstoot Louisiana in da USA. Da Beziak hod 14.353 Eihwohna. Da Sitz vo da Vawoitung is Arcadia.
Da Beziak hod a Fläche vo 2128 Quadratkilometa, dovo san 29 Quadratkilometa Wossafläche.
Gmoana.
Towns
Villages
Unincorporated Communities
Bossier Parish, Louisiana

Bossier Parish is a Beziak im Bundesstoot Louisiana in da USA. Da Beziak hod 61.773 Eihwohna. Da Sitz vo da Vawoitung is Benton.
Da Beziak hod a Fläche vo 2245 Quadratkilometa, dovo san 72 Quadratkilometa Wossafläche.
Gmoana.
Citys 
Towns
Census-designated places (CDP)
Andare Unincorporated Communities
Stupidedia

De Stupidedia is a deitschsprochigs Wiki. Es is am 17. Dezemba 2004 vum Östareicha Dawid Sowka grindt wuan. Es existian iwa 22.700 Artiken und es is ähnlich wie de Wikipedia aufbaut. Begriffe weaden do auf humoristische Weis doagstöd. Vüle Prominente wia Bushido, Jan van Helsing, Heino oda Tine Wittler hom si duach de Stupidedia beleidigt gfüid, desweng san eanare Artikl glescht wuan.
De Stupidedia finanziat si duach Weabung.
Hoizscheidl

A Hoizscheidl, Mz. Hoizscheida, is a Stiggl vo am Baamstamm, des wo in da Längsrichtung obgspoitn worn is. Gmochd wead des mid am Hogg oda Hoizspoita. De Scheidln wean zan Hoazn vawendt oda zan Heastejn vo Schindln. Schmole Hoizscheidln, de wo zan Ohoazn vawendt wean, hoasst ma Spreissl, de Schwobm song fei "Spächtele" dazua.
Des Woad kimt vom oidboarischn 'scit": Hoizstiggl.
Zitat.
Haindling, "Hoizscheidl-Rap": 
&lt;poem&gt;
Da Oasiedl vo Bong
hod Hoizscheidl glom
und hod si an Schiefing 
in Oarsch einizong.
&lt;/poem&gt;
Caddo Parish, Louisiana

Caddo Parish is a Bezirk im Bundesstoot Louisiana in da USA. Da Bezirk hod 254.969 Eihwohna. Da Sitz vo da Vawoitung is in Shreveport.
Geografie.
Des Parish liegt im aißastn Nordwestn vo Louisiana, grenzt im Nordn an Arkansas, im Westn an Texas und werd im Ostn vom Red River begrenzt. Es hod a Flächn vo 2427 Quadratkilometa, wovo 142 Quadratkilometa Wossaflächn san.
Ans Caddo Parish grenzn foignde Nochboaparishes und -countys:
Gmoana.
City
Towns
Villages
Census-designated place (CDP)
Andare Unincorporated Communities
Baamschui

A Baamschui oda Bamschui (dt.: Baumschule) is koa Schui, wo ma wos leana ko sundan a Gärtnarei, de wo Baam und Staudan zicht.
De easchtn Baamschuin hods scho im Oidn Rom gem. In de Kloustagärtn is de Kunst im Middloita iwanumma und weidapflegt worn.
Scheazhofte Bedeitung.
Mid Baamschui is owa aa scheazhofd obweatend a Schui fia Deppn gmoant. A Schui wo da Leara nix andasta mocht ois wiade "Schuikinda" reglmassi wassan und ob und zua Mist draf straan. Und de "Kinda" miassn nix doa aussa Wuazln schlogn.
Calcasieu Parish, Louisiana

Caldwell Parish is a Beziak im Bundesstoot Louisiana in da USA. Da Beziak hod 192.768 Eihwohna. Da Sitz vo da Vawoitung is Lake Charles.
Da Beziak hod a Fläche vo 2834 Quadratkilometa, dovo san 60 Quadratkilometa Wossafläche.
Gmoana.
Citys
Towns
Census-designated places (CDP)
Andare Unincorporated Communities